# Bajzáth György András

### A Wikipédiából, a szabad lexikonból.

Bajzáth György András (pészaki báró) (Tata, 1791. november 29. - Pest, 1869. április 3.), királyi tanácsos és országgyűlési követ.

## [szerkesztés] Élete

Bajzáth János fia volt. Középiskoláit 1803-ban Győrött kezdte s 1804–1806-ban Veszprémben folytatta; a bölcseleti tanfolyamot a győri líceumban 1808.-ban végezte; a jogot 1811-ben Pesten hallgatta, s az 1812-iki országgyűlésen mint a távol maradt Zichy Miklós gróf küldöttje volt jelen; ugyanazon év szeptember havában Fejér megye tiszteletbeli aljegyzője lett; 1826-ig mint aljegyző, 1828-ig mint főszolgabíró, 1832-ig mint főjegyző, 1836-ig mint másodalispán (1837-ben királyi tanácsos lett) és mint Székesfehérvár városának királyi biztosa működött a megyében, mely őt az 1830. évi országgyűlésre követéül választotta. 1856. február 16.-án a Gergely-rend közép keresztjét s 1859. június 15.-én osztrák báróságot nyert. Földbirtokos volt Iszkaszentgyörgyön, Fejér megyében és mint éremgyűjtő lett ismeretes.

## [szerkesztés] Munkái

1. Onomasis spect. dno Joanni Bapt. Bajzáth de Pészak... genitori dilectissimo sacra. Veszprém, 1804.

2. Carmen ill. ac. rev. dno Davidi Zsolnai, electo episcopo Dulmensi... Veszprém, 1805.

3. Belső erő a religio: a nevelés alapja. Pest. 1842. (-z-ö- jegy alatt).

4. Mariae sine labe conceptio edicta. Pest, 1855.

5. Salutatio inter epulas lata ill. ac. rev. dno Emerico Farkas episcopo Alba-Regalensi... Pest, 1855. (Költemény.)

6. Columna honori et saluti perennibus ill. ac rev. dni Emerici Farkas episcopi... Pest, 1856. (Költemény.)

7. Ünnepélyes felköszöntés mélt. és ft. Farkas Imre püspök úr... nevenapján. Pest, 1856.

8. Honoribus ill. ac rev. dni Em. Farkas... Székesfehérvár, 1857. (Költemény.)

9. Veronica. Drama in tribus actibus, ex germanico. Pest, 1858.

10. Applicatio psalmorum. Davidis in distinctas devotiones. Pest, 1858.

11. Sertum sacrorum solennium festorum beatissimae V. Mariae almae matris Dei. Pest, 1865.

12. Hymni et sertum festorum B. Mariae V. Dei matris almae. Pest, 1865.

13. Quintus Fabius M. verricosus ovicula cunctator. Discussit et recensuit. Pest, 1866. Néhány egyházi éneket is szerzett zenére latin szöveggel.

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../b/a/j/Bajz%C3%A1th_Gy%C3%B6rgy_Andr%C3%A1s_0978.html"

Kategória: 19. századi magyar költők

##### Views

- Szócikk
- Vitalap
- Aktuális változat

##### Keresés